ŉ Koeël het haar dogter skrams getref, maar sy is nie ernstig beseer nie. Die dogter is na ŉ hospitaal geneem vir behandeling.
Rampura het ontken dat die voorval ŉ mislukte kaping was. “Ons ondersoek nog die motief vir die moord. Ons kan nie nou sê dat dit ŉ kaping was nie, want niks is gesteel nie. Die vrou se beursie, selfoon en sleutels was steeds in die motor,” het hy gesê. “Ons is nog besig om verklarings af te neem by die kinders wat gesien het hoe dit gebeur.”
Hy het gesê die vrou se naam kan nog nie bekendgemaak word nie uit respek vir haar familie. Niemand is nog in verband met die moord in hegtenis geneem nie.
Die ANC as regerende party en die regering het die verantwoordelikheid om kwaliteit lewensruimte vir elke wetsgehoorsame burger van die land verseker. Hulle doen dit nie.